El Castell d'Alaquàs acull el Fòrum Econòmic d'Alaquàs
18/02/2009

# El Castell d'Alaquàs acull el Fòrum Econòmic d'Alaquàs

*   18/02/2009
*   [Imprimir](#)
*   Compartir
*    https://www.alaquas.org/documento.asp?id\_do=11217

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11217%2F0&title=Ajuntament%20d%27Alaqu%C3%A0s.%20Premsa.El%20Castell%20d%27Alaqu%C3%A0s%20acull%20el%20F%C3%B2rum%20Econ%C3%B2mic%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11217/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11217/18022009img_4142_Form_4.jpg)](https://www.alaquas.org/ficheros/documentos/2009/2/11217/18022009img_4142_Form_10.jpg "<a href='https://www.alaquas.org/ficheros/documentos/2009/2/11217/18022009img_4142_Form_10.jpg' target=_blank><i class='fa fa-external-link' aria-hidden='true'></i>.El Castell d'Alaquàs acull el Fòrum Econòmic d'Alaquàs</a>")

Més de 200 persones assisteixen a la primera jornada del fòrum per millorar el Pla de Dinamització Econòmica i d'Ocupació que aprovarà enguany l'Ajuntament d'Alaquàs

El Castell d'Alaquàs va acollir ahir dimarts 17 de febrer la primera jornada del Fòrum Econòmic organitzat per l'Ajuntament d'Alaquàs en el marc del Pla de Dinamització Econòmica i d'Ocupació que s'aprovarà enguany. L' activitat va comptar amb la assistència de més de 200 persones i va estar recolzada per una gran representació d'empresaris i comerciants d'Alaquàs així com sindicats, entitats bancàries, associacions i veïns i veïnes.

El Fòrum Econòmic d'Alaquàs naix amb l'objectiu d'analitzar diverses propostes econòmiques que contribueixen a millorar l'actual conjuntura econòmica local, oferint a la ciutadania un espai de debat en el que participar plantejant solucions concretes que donen resposta a les seues necessitats. Les aportacions realitzades en aquestes jornades, que conclouran el proper 24 de febrer, seran incloses en el Pla de Dinamització Econòmica i d'Ocupació que l'Ajuntament d'Alaquàs aprovarà enguany amb la finalitat d'establir tota una sèrie de mesures que milloren els actuals índex d'ocupació laboral en la ciutat.

Per a l'Ajuntament d'Alaquàs la participació ciutadana és una de les claus d'aquest Fòrum en el que poden prendre part tots els empresaris i comerciants que ho desitgen així com els sindicats, les entitats bancàries, les associacions veïnals i els ciutadans i ciutadanes particulars que vulguen plantejar el seu punt de vista i les seues propostes.

El programa del Fòrum contempla per una banda, sessions de treball i espais per al debat, i per altra, la participació d'experts en matèria econòmica. En aquest sentit, la ponència inaugural, "Una crisi damunt d'una altra", va estar a càrrec de Vicent Soler Marco, catedràtic d'Economia Aplicada de la Universitat de València, qui va centrar especialment el seu discurs en l'atur com a un dels problemes que més afecten en aquests moments els valencians i valencianes. Soler es va fer ressò de les dades oficials publicades recentment per alertar dels 20 punts diferència que hi entre els índexs d'atur a la Comunitat Valenciana i al conjunt espanyol, on la mitjana és inferior. Va destacar també que la renda dels valencians es troba per baix també de la de la resta d'altres comunitats autònomes.

A continuació es va analitzar el cas concret d'Alaquàs a càrrec dels tècnics de l'Agència de Desenvolupament Local en una xerrada sota el títol "Alaquàs, una perspectiva econòmica". Posteriorment, els i les assistents es van distribuir en diferents grups de treball per posar en comú els seus punts de vista i plantejar diverses propostes de millora al Pla municipal.

El Fòrum continuarà el dia 24 de febrer a les 20 hores amb una exposició de les mesures adoptades pel Govern espanyol, la Generalitat Valenciana i l'Ajuntament d'Alaquàs davant l'actual situació econòmica.

Les inscripcions d'assistència al Fòrum es poden realitzar a la pàgina web [http://www.forumeconomic.alaquas.net/](http://www.forumeconomic.alaquas.net/) o a l'Ajuntament d'Alaquàs. En cas de no poder assistir, els interessats o interessades podran enviar els seus suggeriments a través d'internet o a l'adreça de correu electrònic [adl@alaquas.org](mailto:adl@alaquas.org).